Robert Pettersson

Robert Pettersson (s. 26. lokakuuta 1970 Loviisa) on suomalainen stand up -koomikko. Vuonna 2009 Pettersson valittiin vuoden stand up -tulokkaaksi ja vuonna 2013 hän voitti stand up -koomikoille tarkoitetun Naurun tasapaino -tosi-tv-kilpailun. Pettersson osallistui voittajakollegoidensa, Iikka Kiven ja Matti Patrosen kanssa yhteiselle Voittajat-kiertueelle vuonna 2017.

Opiskeluaikoinaan, 1990-luvun alkupuolella, Robert Pettersson soitti rumpuja Fuzz Face -yhtyeessä. 2000-luvulle tultaessa hän toimi äänilevytuottajana, säveltäjänä, sanoittajana ja sovittajana muun muassa virtuaaliyhtyeissä PETTERSSON ja Lost Battle. Tästä elämänvaiheesta kertoo Petterssonista vuonna 2001 tehty dokumenttielokuva Kotipesä. Vuonna 2016 Pettersson liittyi The Drop Targets -yhtyeeseen.. Pettersson on tehnyt myös Arsenautit-nimistä podcastia yhdessä Juha Hjelmin kanssa. 

Koulutukseltaan Robert Pettersson on teollinen muotoilija. Lisäksi hän on suorittanut kielenkääntäjäopintoja Helsingin yliopistossa.

Lähteet 

Suomalaiset stand up -koomikot
Vuonna 1970 syntyneet
Elävät henkilöt